laion/Wikipedia-Exotic huggingface dataset:
Lexsoul Dancemachine

Lexsoul Dancemachine on Eesti funk-soul-diskoansambel, mis on asutatud 2013. aasta alguses. Ansamblisse kuuluvad Robert Linna (vokaal, perkussioon), Martin Laksberg (basskitarr), Jürgen Kütner (kitarr), Kristen Kütner (kitarr), Joonas Mattias Sarapuu (klahvpill) ja Caspar Salo (löökpillid). Ansambli asutas bändiliider, produtsent ja peamine laulukirjutaja Martin Laksberg. 2015. aasta detsembris andis ansambel välja debüütalbumi „Deus Lex Machina“ duubelvinüüli, CD, digialbumi ja oapurgi kujul. Kriitikute ja fännide poolt soojalt vastu võetud kauamängiva hittlooks sai “Beef Grinder”. Disko-funk laulu populariseerimisele aitas kaasa regulaarne rotatsioon BBC 6 ja BBC 2 raadiokanalitel Craig Charles Funk & Soul Show’s. Lexsoul Dancemachine on mänginud Tallinn Music Week, Positivus, Pori Jazz, Funky Elephant ja Imagina Funk festivalidel. 2017. aastal käidi Inglismaal minituuril. Esineti Bristolis, Londonis, Leedsis ja Manchesteris, kus anti täismaja kontsert legendaarses klubis Band on the Wall. Lexsoul Dancemachine'i teine album "Sunny Holiday in Lexico" ilmus 25. novembril 2017. Kohaliku plaadifirma Funk Embassy Records kaudu ilmunud plaadile salvestas grupp latin, jazz-funk ja disko stiilides muusikat. Singel “Coconuts” sai bändi teiseks hitiks, mis jõudis nii BBC raadiosse kui ka mujale Euroopas. Kolmas album "Lexplosion II" ilmus Funk Embassy Recordsi kaudu 29. mail 2020. Plaadil teevad kaasa ka USA kitarrist Cory Wong ning Brasiilia perkussionist Luiz Black, kes on muuhulgas tuuritanud São Paulos James Browniga. Albumi produtseeris Solid Gold Sound. 2020. aasta suvel esines bänd liikuva Hulkurbussi katusel 3,5 tundi järjest, sõites läbi Tallinna kesklinna. Lexsoul Dancemachine võitis 2021. aasta Eesti Muusikaauhindadel Aasta Ansambli auhinna. Eesti Muusikaauhinnad 2021: Aasta Ansambel "Deus Lex Machina" 2015 "Sunny Holiday In Lexico" 2017 "Lexplosion II" 2020 "Tell Me, Tell Me" 2015 "Beef Grinder" 2016 "Domingo" 2018 "Nu Reality" 2020 "Entertainment" 2020 "Carambola Jelly" 2020 "Money" feat. Cory Wong 2020 Ehte, Henrik (4. juuli 2017). "Fookus tuurikorraldusel – albumi sünnist koju naasmiseni". Rada7.ee. Vaadatud 13.08.2020. Raid, Martin (24. juuli 2020). "Lexplosion on wheels!". Lexsoul Dancemachine facebook page. Vaadatud 13.08.2020. "Eesti Muusikaauhinnad 2021 võitjad on selgunud". Originaali arhiivikoopia seisuga 4. märts 2021. Lexsoul Dancemachine koduleht Lexsoul Dancemachine Facebookis Lexsoul Dancemachine Bandcampis Lexsoul Dancemachine Soundcloudis Lexsoul Dancemachine Instagramis Lexsoul Dancemachine jagab tantsumuusika retsepti Müürileht Lexsoul Dancemachine - Deus Lex Machina (2015) Müürileht Craig interviews Lexsoul Dancemachine BBC Radio 6 Lexsoul Dancemachine: Deus Lex Machina (2016) Monkeyboxing Kuidas Lexsoul Dancemachine funk'i plahvatama pani Müürileht
Hans Hesse (maalikunstnik)

Hans Hesse (sündinud enne 1497, surnud pärast 1539) oli saksa hilisgooti perioodi maalikunstnik. Tema looming kuulub hilisgootikalt renessansile üleminekustiili. Tegutses Saksimaal, hiljem praeguse Tšehhi aladel. Tema teoseid on Ditmannsdorfis, Zwickaus, Chemnitzis, Annaberg-Buchholzis, Želinas, Radonice u Kadaněs ja Teplices, samuti Meisseni, Leipzigi ja Praha muuseumide kunstikogudes. Hesse tuntuim töö on Annabergi Mäealtar (1521, temperamaaling puutahvlil), mis asub Annaberg-Buchholzi Püha Anna kirikus. Annabergi Mäealtari keskosa. 1521 Detail Mäealtarilt Hans Hesse maalitud on Zwickau altari tiivad. 1502-1504 Hans Hesse. Madonna kuusirbil koos Maria Magdaleenaga. u 1503 I. Ruthe. Annaberger Bergaltar: Der Lockruf des Silbers. – Frankfurter Rundschau, Aktualisiert: 27.12.19 I. Ruthe. Annaberger Bergaltar: Der Lockruf des Silbers. – Frankfurter Rundschau, Aktualisiert: 27.12.19
Lilia Šinkarjova

Lilia Šinkarjova (sündinud 5. jaanuaril 1948) on Eesti näitleja. Ta on õppinud Vladivostoki Kunstide Instituudis (Владивостокский Институт Искусств). Ta on aastast 1971 Vene Teatri näitleja. Ta on abielus näitleja Vladimir Antippiga, nende tütar Maria Antipp (sündinud 1981) on Venemaa näitleja. Lilia Šinkarjova Vene Teatri kodulehel
Belisario Betancur Cuartas

Belisario Betancur Cuartas (4. veebruar 1923 Colombia Antioquia departemang Amagá – 7. detsember 2018 Bogotá) oli Colombia poliitik, riigi president aastatel 1982–1986.
Uusad

Uusad (ka huusad) olid läänemurdes vanaaegsed valgest ja hallist linasest, takusest või villasest riidest meeste püksid. Põhiliselt kandsid uusasid Kihnu mehed kuni 19. sajandi lõpuni. Nendel pikkadel või poolpikkadel pükstel olid kitsavõitu sääred, kuid avarust andis uusadele jalgevaheline kiil. Püksid olid värvli külge kroogitud ning neid hoidis üleval sõlmitavate otstega värvelkinnis. aluspüksid dressipüksid haaremipüksid kaatsad kaltsad kintspüksid põlvpüksid püksid teksad Väike murdesõnastik Vaadatud 13.08.2020 Eesti keele seletav sõnaraamat Vaadatud 13.08.2020 Eesti etnograafia sõnaraamat. Arvi Ränk. Tallinn: Eesti Keele Sihtasutus, 1996. Lk 228 Uusad. Eesti Vabaõhumuuseum Eesti rahvarõivad. Kihnu mees.
Tušita

Tušita (sanskriti keeles tuṣita ‘rahuldav, rõõmuküllane’; tiibeti keeles dga’ ldan) on budistlikus kosmoloogias üks deevade seisunditest (devaloka) kõrgemas ihade olus (kamaloka), mis ei ole enam seotud maiste asjadega. Budistliku mütoloogia järgi kestab elu Tušitas 4000 aastat, kusjuures sealse aasta üks päev vastab 400 maapealsele aastale. Tušitas veedavad bodhisattvad oma eelviimase elu enne seda, kui laskuvad maa peale ning saavad budaks. Kui Šākjamuni laskus Tušitast inimeste maailma, pani ta oma krooni järgmise, tulevase buda Maitreja pähe, kes praegu kuulutab seal jumalatele seadmust ning ootab oma aega maa peale laskumiseks. Buddha Šākjamuni ema Māyā kehastus uuesti Tušitas. Ida mõtteloo leksikon: tušita.[1] Palikanon.com: tusita.
Irmino

Irmino on linn Ukrainas Luhanski oblastis. Asub Kadijivka ja Pervomaiski vahel, Luhani paremkaldal. 1977–2010 oli linna nimi Teplogirsk 2014. aastast on linn mässuliste nn Luhanski Rahvavabariigi kontrolli all. Peamine majandusharu oli pikka aega kivisöe kaevandamine. 1927. aastast töötas seal Aleksei Stahhanov. 1995. aastal kaevandus suleti. https://stakhanov.su/history.html
Piir (perekonnanimi)

Piir on eesti perekonnanimi. 2020. aasta 1. jaanuari seisuga oli Eestis perekonnanimi Piir 581 inimesel (291 mehel ja 290 naisel). Perekonnanimede levikult on Piir meeste puhul 153. ja naiste puhul 184. kohal. Enno Piir, eesti koduloolane (1910–2006) Gustav Piir, eesti vaimulik (1961–) Helmut Piir, eesti vaimulik (1924–1976) Ivar Piir, eesti füüsik (1929–2017) Joosep Piir, eesti põllumees (1847–1934) Juhan Piir, Puiatu vallavanem (1886–1974) Koidula Piir, eesti keemik (1929–2018) Ly Piir, eesti iluuisutaja ja treener (1930–2020) Robert Piir, eesti puuviljandusteadlane (1930–) Uno Piir, eesti jalgpallitreener (1929–) https://www.stat.ee/nimed/pere/Piir
David Kämpf

David Kämpf (sündinud 12. jaanuaril 1995 Jirkovis) on Tšehhi jäähokimängija, kes mängib ründajana NHL-i klubis Toronto Maple Leafs. Hooajal 2012–13 debüteeris ta Tšehhi kõrgliigas Chomutovi Piráti meeskonnas. 2017. aasta mais sõlmis ta lepingu NHL-i klubiga Chicago Blackhawks. Ta asus alguses mängima American Hockey League'i klubis Rockford IceHogs. NHL-is debüteeris ta Blackhawksi meeskonnas 2017. aasta detsembri lõpus. Esimese värava lõi ta liigas 12. jaanuaril 2018 mängus Winnipeg Jetsi vastu. 2021. aasta juulis sõlmis ta kaheaastase lepingu Toronto Maple Leafsiga. "Maple Leafs Sign Forward David Kämpf". nhl.com. 28.7.2021. Vaadatud 19.10.2021 David Kämpf NHL.com lehel Profiil hockeydb.com lehel
Corey Crawford

Corey Crawford (sündinud 31. detsembril 1984 Châteauguays, Québecis) on endine Kanada jäähokimängija (väravavaht). Aastatel 2001–2005 mängis ta neli hooaega Quebec Major Junior Hockey League'i klubis Moncton Wildcats. Ta mängis kogu oma NHL-i karjääri jooksul Chicago Blackhawksis. 2003. aastal valis Blackhawks ta NHL-i draft '​is 52. valikuna. NHL-is debüteeris ta Blackhawksi meeskonnas 22. jaanuaril 2006 mängus Minnesota Wildi vastu. Aastatel 2005–2010 mängis ta suurema osa ajast American Hockey League'i klubides Norfolk Admirals ja Rockford IceHogs. Blackhawksi põhiväravavahiks sai ta hooajal 2010–11. Samal aastal valiti ta NHL-i hooaja uustulnukate sümboolsesse koosseisu (NHL All-Rookie Team). Aastatel 2013 ja 2015 võitis ta Blackhawskiga Stanley karika. Samadel aastatel pälvis Crawford William M. Jennings Trophy (auhind väravavahile, kes on vähemalt 25 mänguga lasknud oma meeskonnale lüüa kõige vähem väravaid). Aastatel 2015 ja 2017 valiti Crawford NHL-i tähtede mängule.  Corey Crawford – pildid, videod ja helifailid Wikimedia Commonsis Corey Crawford NHL.com lehel Corey Crawford hockeydb.com lehel
Sotii

Sotii (prantsuse keeles sotie või sottie sõnast sot 'narr', 'loll') oli "narrimäng", ühevaatuseline koomiline näidend 15. ja 16. sajandi Prantsusmaa teatris. Lavastuses esinesid tegelastena narrid, kes vaatlesid ja vahetasid mõtteid kaasaegse elu nähtuste ja isikute kohta – see andis sotiile satiirilise ja kohati teravalt ühiskonnakriitilise iseloomu. Narrid kandsid lavastustes traditsioonilisi lühikesi kuubesid, sukki, kellukesi või kuljuseid ja iseloomulikku narrimütsi; nad pikkisid lisaks dialoogidele, mis kindlasti olid osalt kohapeal improviseeritud, oma etteastetesse akrobaatilisi trikke ja burleskset huumorit. Algkujul oli sotii müsteeriumide ja moraliteede sissejuhatav osa rahva tähelepanu tõmbamiseks või siis osa karnevalipidustustest, milles loodi ümberpööratud maailm ja narre esitleti seal kui kõrgeima tarkuse allikat. Hiljem arenes sotii sõltumatuks žanriks ja sotiisid kirjutasid haritlased, nagu Clercs de la Basoche'i, ühe juristide ühingu kleerikud, või ühingusse Enfants sans Souci koondunud rühm aadlikke. Tuntuim sotiisid kirjutanud kirjanik oli Pierre Gringoire, ja kõige tuntum tema sotiidest on 1511. aastal etendatud "Jeu du prince des sots" ("Mäng narride vürstist"). Selles lavastuses kujutab Mère Sotte'i ehk Narride Ema tegelaskuju paavste või kirikut laiemalt ja sedasorti satiiri tolereeris ka Prantsusmaa kuningas. 16. sajandi jooksul sattus sotiide mängimine põlu alla ja hääbus. 20. sajandi kirjanik André Gide on sotiiks nimetanud oma 1914. aasta romaani "Vatikani keldrid" ("Les caves du Vatican"). Kirjanik juhib sellega tähelepanu romaani satiirilisele suunitlusele ja seostab teksti hiliskeskaegse teatrižanriga, milles õpetlik segunes farsiga ja religioosseid teemasid peegeldati segadust tekitavasse ilmaellu. Interluudium Vastlamäng Narrikirjandus http://eki.ee/dict/ekss/index.cgi?Q=sotii https://www.britannica.com/art/sotie W. Jennings. The Physical Maze and the Spiritual Labyrinth of Gide's Les Caved du Vatican. – Nottingham French Studies, Vol. 46 No. 1, Spring 2007
Manilaiu tuletorn

Manilaiu tuletorn (ka Manilaiu tulepaak) on tuletorn Pärnu maakonnas Pärnu linnas Manilaiu saare edelatipul Papina otsal. Tuletorni geograafilised koordinaadid on 58° 12′ 12″ N, 24° 6′ 1″ E. Rõdu ja punase laternaruumiga valge betoontorni kõrgus jalamist on 8 meetrit ja tule kõrgus merepinnast on 9 meetrit. Tuletorn ehitati 1933. aastal. 2015. aastal nihutati tuletorn 20 m veepiirist kaugemale. Tuletorn (taamal Kihnu) Manilaiu tuletorn Tuletorn töötab pimedal ajal läbi aasta. Tuli on jagatud 10 sektoriks: 4 kollast, 3 punast ja 3 rohelist, et juhatada liiklejaid turvaliselt kahel veeteel, Munalaiu sadamast Kihnule ja Kihnu väinast Pärnu lahte, viimasel on abiks ka Sorgu tuletorn. Manilaiu tulepaak tõsteti uude asukohta  Manilaiu tuletorn – pildid, videod ja helifailid Wikimedia Commonsis Manilaiu tuletorn navigatsioonimärkide andmekogus
Muusikateatrižanr

Muusikateatrižanr on muusikateatris kokkuleppeline kategooria, millesse muusikateatriteos kuulub. muusikateater muusikateatrižanrite loend
Ploce

Ploce on küla (vidējciems) Lätis Lõuna-Kuramaa piirkonnas Vērgale vallas. Küla asub merepinnast 21 meetri kõrgusel; seal asub Ploce bussipeatus. Aastail 1944–2009 asus külas ka Ploce raudteepeatus. Külas oli varem Aizpute turbavabriku filiaal. Aastani 2021 kuulus küla Pāvilosta piirkonda. Ploces kasvavad tammed (ümbermõõdud 5,8, 5,89 ja 6,74 m) ning magus kirsipuu (ümbermõõt 2,5 m) on looduskaitse all. Aastal 2005 oli külas 130 elanikku, aastal 2018 oli elanikke 135, aastal 2020 aga 133. Vietvārdu datubāze "IS Mantojums". Originaali arhiivikoopia seisuga 5. august 2021. Vaadatud 14. augustil 2020. Административно-территориальное деление Латвийской ССР 1978 год. — Рига: Лиесма, 1978. — 137 lk. Latvijas īpaši aizsargājamām dabas teritorijām dabas datu pārvaldības sistēmā OZOLS
Bebe

Bebe (vanasti ka Vecbebe) on küla (skrajciems ehk hajaküla) Lätis Lõuna-Kuramaa piirkonnas Vērgale vallas. Küla asub valla kaguosas ja jääb valla keskusest Vērgalest 4, endisest piirkonna keskusest Pāvilostast 31 ning Riiast 214 kilomeetri kaugusele. Küla on kujunenud Vecbebe mõisa (Alt-Bebben) keskuse juurde. Aastani 2021 kuulus küla Pāvilosta piirkonda. Bebes kasvav pärn (ümbermõõt 4.22 m) on looduskaitse all. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Ziemupe

Ziemupe on küla (vidējciems) Lätis Lõuna-Kuramaa piirkonnas Vērgale vallas. Küla asub valla loodeosas ja jääb valla keskusest Vērgalest 11, endisest piirkonna keskusest Pāvilostast 34 ning Riiast 237 kilomeetri kaugusele. Külas asub rahvamaja, mille ruumides asub ka kohalik raamatukogu. Külas asub Rūķupe jõulumaa. Ziemupe on kujunenud Ziemupe mõisa (Zeemuppen) keskuse juurde. Aastani 1949 oli seal Ziemupe valla keskus, aastani 1954 aga Ziemupe külanõukogu keskus. Aastani 2021 kuulus küla Pāvilosta piirkonda. 7. oktoobril 1758 hukkus sealsel rannikul liinilaev Moskva. Pardal olnud ligi 600 meremeest pääsesid enamikus ujudes kaldale, uppunuid või surnuks külmunuid oli 98. Nõukogude perioodil rajati külla rannikukaitsega tegelenud raketidivisjoni väeosa 90450 P. Ziemupes kasvavad pärnad (ümbermõõdud 6.12 ja 3.73 m) ning saar (ümbermõõt 3.52 m) on looduskaitse all. Pärnadest jämedam Audžuļi pärn sai aastal 2005 tormist kannatada. Küla asub Ziemupe hoiuala serval. Küla ja sealsete rannaluidete vahele on rajatud ligi kilomeetrine kivikuhjatis, täkestamaks luidete edasitungi. Ziemupe luteri kirik ja selle piirdemüür, altar, altarimaalid ning kantsel on muinsusmälestistena riikliku kaitse all. Aastal 2016 oli külas 166 elanikku, aastal 2018 oli elanikke 164, aastal 2020 aga 161. Vietvārdu datubāze https://kulturasdati.lv/lv/bibliotekas/publiska-biblioteka/pasvaldibu Vērgale parish - Pāvilostas novads, www.pavilosta.lv Latvijas īpaši aizsargājamām dabas teritorijām dabas datu pārvaldības sistēmā OZOLS Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts[alaline kõdulink]
Viktor Eenpalu

Viktor Eenpalu, kuni 05.02.1935 Viktor Einbund (6. aprill 1906 Luuga – 14. september 1942 Molotov) oli Eesti politsei- ja Poliitilise politsei ametnik. Alghariduse sai Lugas, lõpetas Tartu Vene eragümnaasiumi 1926, Tartu Ülikooli õigusteaduskonna 1939. Tallinnas elas mõnda aega onu Kaarel Eenpalu juures, mistõttu sai sealt ka innustust teenida edasi politseinikuna. Asus tööle Tallinna politsei 5. jaoskonda oktoobris 1926, kus oli kuni 1927. aasta maini. Seejärel oli ajateenija Pioneeripataljonis kuni 1928 augustini ning edasi kasvandik 11.1928-03.1929 Politseikooli kõrgemas klassis. 1929-1930 oli Tallinn-Harju prefektuuris Sadama jaoskonna konstaabel. Edasine karjäär oli Poliitilises politseis: assistent Petseris 01.06.1930-1934 ja Tartus 1934-1935, vanemassistent Narvas 1935-1939. 15.09.1939 kuni 04.07.1940 oli Poliitilise politsei abikomissar Pärnus. Arreteeriti NKVD poolt 24.01.1941. Erinõupidamise otsusega 31.03.1942 määrati mahalaskmisele.
Saraiķi

Saraiķi (ka Saraikas) on küla (vidējciems) Lätis Lõuna-Kuramaa piirkonnas Vērgale vallas. Küla asub valla edelaosas Läänemere kaldal. Külas on raamatukogu, seal asub Kopdarbsi bussipeatus. Küla territooriumile jääb Saraiķi mõisa hoonetekompleks, mille juurde kujunes Saraikas muiža nime kandev küla. Tänapäeval on see Saraiķiga liidetud. XVI sajandi lõpus rajati külla kirik, mis aga Põhjasõja ajal laastati. Aastal 1798 taastati see kohaliku paruni Offenbergi soovil. Nõukogude perioodil asus külas kohaliku kolhoosi Kopdarbs keskasula. Aastani 2021 kuulus küla Pāvilosta piirkonda. Külas paiknes nõukogude perioodil ka 15. raadiotehniline brigaad, mis tegeles ranniku valvega. Hiljem läks sõjaväebaasi territoorium Läti kaitsejõudude käsutusse ja sinna rajati 17. maakaitsepataljoni väljaõppekeskus. Mõisa juures kasvav hobukastan (ümbermõõt 4.96 m) on looduskaitse all. Aastal 2016 oli külas 238 elanikku, aastal 2018 ja aastal 2020 aga 236 elanikku. Vietvārdu datubāze https://kulturasdati.lv/lv/bibliotekas/publiska-biblioteka/pasvaldibu "IS Mantojums". Originaali arhiivikoopia seisuga 5. august 2021. Vaadatud 15. augustil 2020. Vērgale parish - Pāvilostas novads, www.pavilosta.lv Административно-территориальное деление Латвийской ССР 1978 год. — Рига: Лиесма, 1978. — 137 с. Сарайки: Погранохрана, www.celotajs.lv Latvijas īpaši aizsargājamām dabas teritorijām dabas datu pārvaldības sistēmā OZOLS
Müts

Müts on suhteliselt lihtsa tegumoega tavaliselt pehmest materjalist peakate. Tänapäeva Eestis on mütsidest kasutusel sonid, baretid, beanie'd, talvemütsid, jahimehemütsid, vihmamütsid, vähemal määral nokkmütsid (sh kaptenimütsid ja sõjaväemütsid) jne. Lastemütse: beebimütsid, puuvillased kevad-sügismütsid, õhukesed suvemütsid, rannamütsid, nokamütsid, meriinovillast mütsid, paksema voodriga talvemütsid jne. Eestis ajalooliselt kantud vanemat tüüpi mütse: härjasüdamemüts kabimüts ketasmüts kikk-kõrvamüts lontmüts murumüts nelja sopi müts netsmüts nokkmüts pottmüts punane kübar rannamüts ratasüll sariküll topsmüts tuttmüts udarmüts võrkmüts Peakatete loend Eesti keele seletav sõnaraamat Vaadatud 13.08.2020 Mütsid. Vaadatud 14.08.2020 Eesti etnograafia sõnaraamat. Arvi Ränk. Tallinn: Eesti Keele Sihtasutus, 1996. Lk 121 Karusnahkne meeste müts. Eesti Põllumajandusmuuseum Vändra müts. Carl Robert Jakobsoni Talumuuseum Eestis toodetud lastemütsid.
Visaginase omavalitsus

Visaginase omavalitsus (leedu Visagino savivaldybė) on 1. järgu haldusüksus Leedus endise Utena maakonna aladel. Omavalitsuse pindala on 58 km2 ja elanike arv oli 2020. aastal 18 250 inimest. Visaginase omavalitsus moodustati 1999. aastal Visaginase linnast. Toona oli selle pindala 8,96 km2 Aastal 2003 liideti sellega veel osa Rimšė valda kuulunud asulatest. Omavalitsuse territooriumile jääb Visaginase järv, selle loodepiiri moodustab Drūkšiai. Omavalitsuse keskus on Visaginase linn, kus 2011. aastal oli 22 361 elanikku. Stabatiškė huutoris sel aastal elanikke ei olnud. 2011 m. surašymas. Lietuvos statistikos departamentas, vaadatud 22.04.2020. Visaginase omavalitsuse koduleht
Visaginase järv

Visaginas on järv Leedus Visaginase omavalitsuses. Järve kaldal asuvad Visaginase linn ja Ramybė küla. Järv kuulub Daugava vesikonda, sealt välja voolav Visaginase oja viib sealsed veed Drūkšiai järve. Järve kaldad on madalad, lõunas ja läänes looklevad. Kaldajoone pikkus on 8,94 kilomeetrit. Järves on kaks saart pindaladega 0,27 ha ja 0,03 ha. Järve säng asub jääajal tekkinud lohus. Visaginase järv jääb merepinnast 149,5 meetri kõrgusele. Järve põhja katab muda, kalda ääres on põhja katmas liiv ning turvas. Järve suubub kaks oja - Paklevė ja nimetu oja. Kaldaid katab valdavalt männik, järve kaldavööndis kasvavad osjad, kaislad ning pilliroog. Visaginas (ežeras). Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. 577 lk.
Brudzów

Brudzów on küla Poola Święty Krzyżi vojevoodkonnas Kielce maakonnas Morawica vallas. Brudzów asub Morawicast 5 km kagus ja Kielce kesklinnast umbes 17 km lõunas. https://bdl.stat.gov.pl/api/v1/data/localities/by-unit/052615204125-0253793?var-id=1639616&format=jsonapi, vaadatud 7.10.2022.
Leivo Sepp

Leivo Sepp (sündinud 4. märtsil 1972) on Eesti ultrajooksja ja e-Eesti vedaja. Ta lõpetas 1987. aastal Tallinna 21. Kooli. Aastatel töötas projektijuhina EMT-s. Alates 2006. aastast töötab ta Microsoft Eestis. Ta asutas 2009. aastal robootikakooli Robootika.COM ja on siiani selle eestvedaja. 2014 valitud Roheliste rattaretke rattarüütliks Kadri Kütt 2018. Ultrasportlane Leivo Sepp: valu teiseneb ja muutub naudinguks. Sport 45.
Łabędziów

Łabędziów on küla Poolas Święty Krzyżi vojevoodkonnas Kielce maakonnas Morawica vallas. Łabędziów asub Morawicast 2 km idas ja Kielce kesklinnast umbes 14 km lõunas. https://bdl.stat.gov.pl/api/v1/data/localities/by-unit/052615204125-0254203?var-id=1639616&format=jsonapi, vaadatud 7.10.2022.
Braden Holtby

Braden Holtby (sündinud 16. septembril 1989 Lloydminsteris, Saskatchewani provintsis) on Kanada jäähokimängija, kes mängib väravavahina NHL-i klubis Dallas Stars. Aastatel 2005-2009 mängis ta Western Hockey League'i klubis Saskatoon Blades. 2008. aastal valis Washington Capitals ta NHL-i draft '​is 93. valikuna. 2009. aastal asus ta mängima American Hockey League'i klubis Hershey Bears. NHL-i debüteeris ta Capitalsi meeskonnas 5. novembril 2010 mängus Boston Bruinsi vastu, sekkudes mängu kümme minutit enne normaalaja lõppu Michal Neuvirthi asemele. NHL-is kuulus ta esimest korda algkoosseisu kaks päeva hiljem mängus Philadelphia Flyersi vastu. Capitalsi põhiväravavahiks sai Holtby hooajal 2012–13. 2018. aastal võitis ta Capitalsiga Stanley karikas. Hooajal 2015–16 pälvis Holtby NHL-i hooaja parimale väravavahile antava Vezina Trophy. Samal hooajal valiti ta samuti hooaja sümboolsesse koosseisu (NHL First All-Star Team). 2017. aastal pälvis ta William M. Jennings Trophy (auhind väravavahile, kes on vähemalt 25 mänguga lasknud oma meeskonnale lüüa kõige vähem väravaid) ja valiti lisaks NHL Second All-Star Team '​i. Aastatel 2016–2020 valiti Holtby viiel aastal järjest NHL-i tähtede mängule. 2020. aasta oktoobris sõlmis Holtby kaheaastase lepingu Vancouver Canucksiga. 2021. aasta juulis sõlmis ta üheaastase lepingu Dallas Starsiga. "Holtby signs two-year contract with Canucks". nhl.com. 9.10.2020. Vaadatud 18.3.2021 "Stars sign Braden Holtby to one-year contract". nhl.com. 28.7.2021. Vaadatud 20.11.2021 Braden Holtby NHL.com lehel Braden Holtby hockeydb.com lehel
Röntgenastronoomia

Röntgenastronoomia on astronoomia haru, mis tegeleb röntgenallikate otsimise ja uurimisega. Röntgenikiirgust tekitavad tavaliselt taevakehad, mis sisaldavad kuumi gaase ning mille temperatuur on miljon kelvinit ja enam. Kuna Maa atmosfäär neelab röntgenikiiri, kasutatakse kosmilise röntgenikiirguse uurimiseks peamiselt kosmoseteleskoope ja atmosfääri kõrgematesse kihtidesse tõusvaid õhupalle. Röntgenastronoomia sai alguse 1948. aastal, kui avastati Päikeselt lähtuv röntgenikiirgus. Tõsisem uurimistöö algas 1962. aastal, kui Skorpioni tähtkujust avastati Scorpius X-1, mis oli esimene väljaspool Päikesesüsteemi avastatud röntgenikiirguse allikas. "X-ray astronomy". Encyclopaedia Britannica. Vaadatud 15. august 2020. "History of X-ray astronomy in Europe: from EXOSAT to ATHENA". ESA. Vaadatud 15. august 2020.
Obice

Obice on küla Poolas Święty Krzyżi vojevoodkonnas Kielce maakonnas Morawica vallas. Obice asub Morawicast umbes 7 km ja Kielce kesklinnast ligi 21 km lõunas. https://bdl.stat.gov.pl/api/v1/data/localities/by-unit/052615204125-0254290?var-id=1639616&format=jsonapi, vaadatud 7.10.2022.
Härjasüdamemüts

Härjasüdamemüts oli 19. sajandil Eestis kantav tüüpiline talvemüts. Härjasüdamemüts sarnanes murumütsiga ning seda kandsid enamasti mehed rohkem saartel, Läänemaal ja Põhja-Eestis. Müts õmmeldi tumepruuni karvaga vasika- või lambanahast, naha lihapool väljas ja karv seespool ning eraldi voodrit ei pandud. Nahast lõigati kuus kolmnurkset siilu, mis õmmeldi käsitsi kokku tihedate üleloomispistetega, õmblemiseks kasutati kahekordset niiti. Mütsi alumine serv oli kandmisel umbes nelja sentimeetri ulatuses pealepoole keeratud, nii et karv paistis äärest. Kehva ilmaga sai serva üle kõrvade tõmmata. Peakatete loend Eestis varem kantud vanemat tüüpi mütse: kabimüts ketasmüts kikk-kõrvamüts lontmüts murumüts nelja sopi müts netsmüts nokkmüts pottmüts punane kübar rannamüts ratasüll sariküll topsmüts tuttmüts udarmüts võrkmüts Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 25 Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 121